ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 14/2558เรื่อง ข้อกําหนดในรายละเอียดเกี่ยวกับการป้องกันและ จัดการความขัดแย้งทางผลประโยชน์\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 126(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 139(5) แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และข้อ 5(1) ประกอบกับข้อ 16 ข้อ 17 ข้อ 18 ข้อ 19 ข้อ 22(3) ข้อ 23 และข้อ 24 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2558 เป็นต้นไปข้อ ๒ ให้ยกเลิก(1) ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 29/2549 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนและหลักเกณฑ์ในการป้องกัน ลงวันที่ 19 กรกฎาคม พ.ศ. 2549(2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2551 เรื่อง การกระทําที่อาจก่อให้เกิดความขัดแย้งทางผลประโยชน์ในการจัดการกองทุนและหลักเกณฑ์ในการป้องกัน (ฉบับที่ 2) ลงวันที่ 14 กรกฎาคม พ.ศ. 2551 ข้อ ๓ ในประกาศนี้ "ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 "กองทุน" หมายความว่า กองทุนรวมและกองทุนส่วนบุคคล "กองทุนรวมพิเศษ" หมายความว่า กองทุนรวมที่จัดตั้งขึ้นตามประกาศดังต่อไปนี้ (1) ประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) ประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน (3) ประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง "ข้อมูลภายใน" หมายความว่า ข้อเท็จจริงที่เป็นสาระสําคัญต่อการเปลี่ยนแปลงราคาของหลักทรัพย์หรือสัญญาซื้อขายล่วงหน้าที่ยังมิได้เปิดเผยต่อประชาชน และข้อมูลที่เกี่ยวข้องกับลูกค้าที่มิพึงเปิดเผย ซึ่งผู้ประกอบธุรกิจได้ล่วงรู้มาเนื่องจากการประกอบธุรกิจหลักทรัพย์หรือธุรกิจสัญญาซื้อขายล่วงหน้า "การลงทุน" หมายความว่า การได้มา การจําหน่ายไป หรือการมีไว้ซึ่งหลักทรัพย์หรือทรัพย์สินอื่น ๆ "บริษัทจัดการ" หมายความว่า บริษัทจัดการกองทุนรวมหรือบริษัทจัดการกองทุนส่วนบุคคล "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลข้อ ๔ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศมาตรฐานการประกอบธุรกิจ ในส่วนที่เกี่ยวกับการป้องกันและจัดการความขัดแย้งทางผลประโยชน์ในเรื่องดังต่อไปนี้ ให้เป็นไปในแนวทางเดียวกัน (1) การทําธุรกรรมเพื่อลูกค้าเกินความจําเป็น ให้เป็นไปตามหมวด 1 (2) หลักเกณฑ์เพิ่มเติมเกี่ยวกับการทําธุรกรรมเพื่อลูกค้ากับผู้ประกอบธุรกิจหรือบุคคลที่เกี่ยวข้อง ให้เป็นไปตามหมวด 2 (3) การเปิดเผยข้อมูลเกี่ยวกับการกระทําที่อาจมีความขัดแย้งทางผลประโยชน์ ให้เป็นไปตามหมวด 3 (4) การควบคุมดูแลการลงทุนเพื่อเป็นทรัพย์สินของพนักงาน ให้เป็นไปตามหมวด 4หมวด ๑ การทําธุรกรรมเพื่อลูกค้าเกินความจําเป็น\_\_\_\_\_\_\_\_\_\_\_\_\_\_ข้อ ๕ ในการกําหนดนโยบายป้องกันและจัดการความขัดแย้งทางผลประโยชน์ตามข้อ 17 แห่งประกาศมาตรฐานการประกอบธุรกิจ ผู้ประกอบธุรกิจต้องกําหนดนโยบายดังกล่าวให้ครอบคลุมในเรื่องการไม่ทําธุรกรรมเพื่อลูกค้ากับคู่สัญญารายใดรายหนึ่งบ่อยครั้งเกินความจําเป็น (churning) ด้วยหมวด ๒ หลักเกณฑ์เพิ่มเติมเกี่ยวกับการทําธุรกรรมเพื่อลูกค้า กับผู้ประกอบธุรกิจหรือบุคคลที่เกี่ยวข้อง\_\_\_\_\_\_\_\_\_\_\_\_\_\_ข้อ ๖ ความในหมวดนี้ไม่ใช้บังคับกับการทําธุรกรรมเพื่อกองทุนรวมพิเศษกับบริษัทจัดการกองทุนรวมหรือบุคคลที่เกี่ยวข้องข้อ ๗ บุคคลที่เกี่ยวข้องตามข้อกําหนดในส่วนที่ 2 ของหมวดนี้ ให้หมายถึงบุคคลดังต่อไปนี้ (1) บุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามภาคผนวกที่แนบท้ายประกาศนี้ (2) บุคคลที่บริษัทจัดการกําหนดว่าเป็นบุคคลที่เกี่ยวข้องซึ่งสอดคล้องกับการกําหนดลักษณะความขัดแย้งทางผลประโยชน์ที่บริษัทจัดการมีหน้าที่กําหนดตามข้อ 18(1) แห่งประกาศมาตรฐานการประกอบธุรกิจ (3) บุคคลที่อยู่ในวิสัยที่บริษัทจัดการจะทราบได้ว่าหากบริษัทจัดการเข้าทําธุรกรรมเพื่อกองทุนกับบุคคลดังกล่าว ผลประโยชน์ที่เกิดจากการทําธุรกรรมในท้ายที่สุดจะเป็นไปเพื่อประโยชน์ของบุคคลที่มีความสัมพันธ์หรือเชื่อมโยงกับบริษัทจัดการหรือกองทุนตามที่กําหนดใน (1) และ (2) บุคคลที่เกี่ยวข้องในกรณีอื่นใดนอกจากวรรคหนึ่ง ให้หมายความถึงบุคคลใดที่มีความสัมพันธ์ใกล้ชิดไม่ว่าโดยทางสัญญา การถือหุ้น การควบคุม หรือการบริหารจัดการ รวมถึงผู้ที่เกี่ยวข้องกับบุคคลที่มีความสัมพันธ์ดังกล่าวกับผู้ประกอบธุรกิจ ทั้งนี้ บุคคลดังกล่าว อยู่ในข่ายที่อาจทําให้ผู้ประกอบธุรกิจให้บริการแก่ลูกค้าด้วยความไม่เป็นธรรมข้อ ๘ ในกรณีที่เกี่ยวกับกองทุนสํารองเลี้ยงชีพที่มีหลายนโยบายการลงทุนตามมาตรา 17(2) แห่งพระราชบัญญัติกองทุนสํารองเลี้ยงชีพ พ.ศ. 2530 ให้ถือว่าการทําธุรกรรมระหว่างนโยบายการลงทุนแต่ละนโยบายเป็นการทําธุรกรรมกับบุคคลที่เกี่ยวข้องด้วยส่วน ๑ การจัดทําเอกสารหลักฐานการทําธุรกรรม\_\_\_\_\_\_\_\_\_\_\_\_\_\_ ข้อ ๙ ในกรณีที่ผู้ประกอบธุรกิจมีการทําธุรกรรมเพื่อลูกค้ากับผู้ประกอบธุรกิจนั้นเองหรือกับบุคลที่เกี่ยวข้อง นอกจากผู้ประกอบธุรกิจต้องปฏิบัติตามที่กําหนดในข้อ 22(1) และ (2) แห่งประกาศมาตรฐานการประกอบธุรกิจแล้ว ผู้ประกอบธุรกิจต้องเปิดเผยข้อมูลความขัดแย้งทางผลประโยชน์ที่อาจเกิดขึ้นให้ลูกค้าทราบอย่างเพียงพอและเหมาะสมก่อนการเข้าทําธุรกรรมดังกล่าวข้อ ๑๐ ในกรณีที่ผู้ประกอบธุรกิจมีเหตุอันสมควรในการทําธุรกรรมเพื่อลูกค้ากับผู้ประกอบธุรกิจนั้นเองหรือบุคคลที่เกี่ยวข้อง ตามที่กําหนดในข้อ 22 แห่งประกาศมาตรฐานการประกอบธุรกิจ ให้ผู้ประกอบธุรกิจจัดให้มีเอกสารหลักฐานที่แสดงข้อเท็จจริงที่เป็นเหตุอันสมควรในการทําธุรกรรมเช่นนั้น และความเห็นเกี่ยวกับความเหมาะสมของการเข้าทําธุรกรรมดังกล่าว ทุกครั้งที่มีการทําธุรกรรมนั้น และจัดเก็บเอกสารหลักฐานไว้เพื่อให้สํานักงานสามารถตรวจสอบได้ส่วน ๒ หลักเกณฑ์เฉพาะสําหรับการทําธุรกรรมเพื่อกองทุน กับบริษัทจัดการหรือบุคคลที่เกี่ยวข้อง\_\_\_\_\_\_\_\_\_\_\_\_\_\_ ข้อ ๑๑ ในการทําธุรกรรมเพื่อกองทุนกับบริษัทจัดการหรือบุคคลที่เกี่ยวข้อง ให้บริษัทจัดการปฏิบัติตามหลักเกณฑ์ดังต่อไปนี้ (1) กรณีการทําธุรกรรมระหว่างบริษัทจัดการกองทุนรวมกับกองทุนรวมที่อยู่ภายใต้การจัดการ ให้ปฏิบัติตามหลักเกณฑ์ที่กําหนดไว้เป็นการเฉพาะในข้อ 12 (2) กรณีการตั้งผู้รับฝากทรัพย์สินที่เป็นบริษัทในเครือของบริษัทจัดการกองทุนส่วนบุคคล ให้ปฏิบัติตามหลักเกณฑ์ที่กําหนดไว้เป็นการเฉพาะในข้อ 13 (3) กรณีอื่นนอกเหนือจาก (1) และ (2) ให้ปฏิบัติตามข้อ 15ข้อ ๑๒ การทําธุรกรรมระหว่างบริษัทจัดการกองทุนรวมกับกองทุนรวมที่อยู่ภายใต้การจัดการ บริษัทจัดการกองทุนรวมจะกระทําได้ต่อเมื่อมีเหตุจําเป็นและสมควร และได้รับความเห็นชอบจากผู้ดูแลผลประโยชน์ของกองทุนรวมเป็นลายลักษณ์อักษรก่อนการทําธุรกรรมนั้น ความในวรรคหนึ่งให้ใช้บังคับกับกรณีที่บริษัทจัดการเป็นผู้ชําระบัญชีของกองทุนรวมที่อยู่ภายใต้การจัดการ โดยบริษัทจัดการจะรับค่าตอบแทนในการเป็นผู้ชําระบัญชีนั้นด้วย แต่ทั้งนี้ หากการรับค่าตอบแทนดังกล่าวเป็นไปตามหลักเกณฑ์ในข้อ 15(2) บริษัทจัดการสามารถดําเนินการได้โดยไม่ต้องได้รับความเห็นชอบจากผู้ดูแลผลประโยชน์ของกองทุนรวมก่อนการทําธุรกรรมนั้นข้อ ๑๓ การตั้งผู้รับฝากทรัพย์สินที่เป็นบริษัทในเครือของบริษัทจัดการกองทุนส่วนบุคคล บริษัทจัดการกองทุนส่วนบุคคลจะกระทําได้ต่อเมื่อได้รับความยินยอมเป็นลายลักษณ์อักษรจากลูกค้าหรือคณะกรรมการกองทุนสํารองเลี้ยงชีพ แล้วแต่กรณี ก่อนการทําธุรกรรม ในกรณีของกองทุนส่วนบุคคลที่เป็นกองทุนสํารองเลี้ยงชีพซึ่งมีหลายนโยบายการลงทุน ให้บริษัทจัดการกองทุนส่วนบุคคลขอความยินยอมเป็นลายลักษณ์อักษรจากคณะกรรมการกองทุนสํารองเลี้ยงชีพก่อนเข้าทําธุรกรรมตามวรรคหนึ่งของแต่ละรายนโยบายการลงทุน บริษัทในเครือตามวรรคหนึ่ง ให้หมายความถึง (1) บริษัทที่ถือหุ้นในบริษัทจัดการเกินร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการ หรือ (2) บริษัทที่บริษัทจัดการถือหุ้นเกินร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น ข้อ ๑๔ การขอความยินยอมตามข้อ 13 บริษัทจัดการกองทุนส่วนบุคคลจะขอความยินยอมจากลูกค้าหรือคณะกรรมการกองทุนสํารองเลี้ยงชีพ แล้วแต่กรณี เป็นการทั่วไปไว้ในสัญญารับจัดการกองทุนส่วนบุคคลก่อนก็ได้ข้อ ๑๕ การทําธุรกรรมเพื่อกองทุนกับบุคคลที่เกี่ยวข้อง บริษัทจัดการจะกระทําได้ต่อเมื่อได้รับความเห็นชอบจากผู้ดูแลผลประโยชน์ของกองทุนรวมหรือได้รับความยินยอมจากลูกค้าหรือคณะกรรมการกองทุนสํารองเลี้ยงชีพ แล้วแต่กรณี เป็นลายลักษณ์อักษรก่อนการทําธุรกรรมดังกล่าวทุกครั้ง เว้นแต่ในกรณีดังต่อไปนี้ บริษัทจัดการสามารถดําเนินการได้ทันที (1) การทําธุรกรรมการได้มาหรือจําหน่ายไปซึ่งหลักทรัพย์หรือตราสารทางการเงินตามมูลค่ายุติธรรมในตลาดรองที่มีการเปิดเผยต่อสาธารณะ (2) การทําธุรกรรมการลงทุนหรือการใช้บริการที่มีราคา ค่าตอบแทนหรือค่าบริการเป็นไปตามอัตราที่สามารถอ้างอิงได้หรือเป็นไปตามธรรมเนียมปฏิบัติทางการค้าที่ใช้กับธุรกรรมนั้น ในกรณีที่บริษัทจัดการมีการกําหนดนโยบายหรือวิธีปฏิบัติเกี่ยวกับการกําหนดราคาหรืออัตราที่จะใช้ในการทําธุรกรรมกับบุคคลที่เกี่ยวข้อง ซึ่งนโยบายหรือวิธีปฏิบัติดังกล่าวได้รับความเห็นชอบจากผู้ดูแลผลประโยชน์ของกองทุนรวมหรือได้รับความยินยอมจากลูกค้า หรือคณะกรรมการกองทุนสํารองเลี้ยงชีพ แล้วแต่กรณี เป็นลายลักษณ์อักษรแล้ว บริษัทจัดการจะไม่ขอความเห็นชอบหรือไม่ขอความยินยอมก่อนการเข้าทําธุรกรรมเพื่อกองทุนกับบุคคลที่เกี่ยวข้องในแต่ละครั้งตามที่กําหนดในวรรคหนึ่งอีกก็ได้หมวด ๓ การเปิดเผยข้อมูลเกี่ยวกับการกระทําที่อาจมี ความขัดแย้งทางผลประโยชน์\_\_\_\_\_\_\_\_\_\_\_\_\_\_ข้อ ๑๖ เพื่อให้เป็นไปตามข้อ 23 แห่งประกาศมาตรฐานการประกอบธุรกิจที่กําหนดให้ต้องมีการเปิดเผยผลการทําธุรกรรมที่มีความขัดแย้งทางผลประโยชน์ให้ลูกค้าทราบอย่างเพียงพอและเหมาะสม ให้ผู้ประกอบธุรกิจปฏิบัติเกี่ยวกับการเปิดเผยข้อมูลในการทําธุรกรรมดังกล่าวดังต่อไปนี้ (1) การเปิดเผยข้อมูลเมื่อมีการทําธุรกรรมเพื่อกองทุนรวมกับบริษัทจัดการหรือบุคคลที่เกี่ยวข้องให้ปฏิบัติตามข้อ 17 (2) การเปิดเผยข้อมูลเมื่อมีการทําธุรกรรมเพื่อกองทุนส่วนบุคคลกับบริษัทจัดการหรือบุคคลที่เกี่ยวข้อง ให้ปฏิบัติตามข้อ 18 ข้อ ๑๗ ให้บริษัทจัดการกองทุนรวมเปิดเผยข้อมูลเมื่อมีการทําธุรกรรมเพื่อกองทุนรวมกับบริษัทจัดการหรือบุคคลที่เกี่ยวข้องตามข้อ 16(1) ตามหลักเกณฑ์ดังต่อไปนี้ (1) เปิดเผยข้อมูลการทําธุรกรรมดังกล่าวต่อสํานักงานตามแบบและวิธีการที่กําหนดไว้ในระบบอิเล็กทรอนิกส์ของสํานักงาน (2) เปิดเผยข้อมูลการทําธุรกรรมดังกล่าวไว้บนเว็บไซต์ของบริษัทจัดการกองทุนรวมเป็นรายเดือน พร้อมทั้งเปิดเผยข้อมูลดังกล่าวไว้ในรายงานรอบระยะเวลาบัญชีสําหรับกองทุนรวม และในกรณีที่เป็นกองทุนรวมเปิดให้เปิดเผยข้อมูลดังกล่าวไว้ในรายงานรอบระยะเวลาหกเดือนด้วย การทําธุรกรรมกับบุคคลที่เกี่ยวข้องในกรณีดังต่อไปนี้ ไม่จําต้องเปิดเผยข้อมูลตามวรรคหนึ่ง (1) การลงทุนในเงินฝากหรือตราสารเทียบเท่าเงินฝากกับบุคคลที่เกี่ยวข้องซึ่งเป็นสถาบันการเงินเป็นผู้ออกหรือคู่สัญญา เพื่อประโยชน์ในการบริหารสภาพคล่องของกองทุนนั้น (2) การทําธุรกรรมเพื่อกองทุนรวมเพื่อผู้ลงทุนประเภทสถาบันหรือกองทุนรวมสําหรับผู้ลงทุนในต่างประเทศข้อ ๑๘ ให้บริษัทจัดการกองทุนส่วนบุคคลจัดทําข้อมูลการทําธุรกรรมตามข้อ 16(2)และแจ้งให้ลูกค้าหรือคณะกรรมการกองทุนสํารองเลี้ยงชีพ แล้วแต่กรณี ทราบเป็นลายลักษณ์อักษร ตามระยะเวลาที่กําหนดไว้ในสัญญารับจัดการกองทุนส่วนบุคคล ข้อมูลตามวรรคหนึ่งต้องมีรายละเอียดเกี่ยวกับวันที่ทําธุรกรรม ลักษณะของธุรกรรม มูลค่าของธุรกรรม ราคาต่อหน่วย (ถ้ามี) และอัตราส่วนการลงทุนโดยเทียบกับมูลค่าทรัพย์สินสุทธิของกองทุนส่วนบุคคล โดยให้ระบุว่าธุรกรรมดังกล่าวเข้าลักษณะเป็นธุรกรรมกับบริษัทจัดการกองทุนส่วนบุคคลหรือบุคคลที่เกี่ยวข้องกรณีใดตามประเภทธุรกรรมที่กําหนดไว้ในแบบที่สํานักงานกําหนดไว้ในระบบอิเล็กทรอนิกส์ของสํานักงานตามข้อ 17(1) โดยอนุโลม บริษัทจัดการกองทุนส่วนบุคคลอาจกําหนดข้อตกลงเป็นลายลักษณ์อักษรเกี่ยวกับการจัดทําข้อมูลการทําธุรกรรมตามวรรคหนึ่งและวรรคสองกับลูกค้าหรือคณะกรรมการกองทุนสํารองเลี้ยงชีพ แล้วแต่กรณี ไว้เป็นอย่างอื่นก็ได้หมวด ๔ การควบคุมดูแลการลงทุนเพื่อเป็นทรัพย์สินของพนักงาน\_\_\_\_\_\_\_\_\_\_\_\_\_\_ข้อ ๑๙ การกําหนดระเบียบปฏิบัติหรือมาตรการป้องกันความขัดแย้งทางผลประโยชน์ในส่วนที่เกี่ยวกับการลงทุนในผลิตภัณฑ์ในตลาดทุนของพนักงานตามข้อ 18(2) (ง) แห่งประกาศมาตรฐานการประกอบธุรกิจจะต้องมีลักษณะดังต่อไปนี้ และเป็นไปตามประกาศของสมาคมที่ได้รับความเห็นชอบจากสํานักงาน (1) ต้องมีลักษณะเป็นการควบคุมดูแลการซื้อขายผลิตภัณฑ์ในตลาดทุนของพนักงาน ทั้งการลงทุนเพื่อบัญชีของพนักงานหรือเพื่อบัญชีที่พนักงานเป็นผู้มีอํานาจสั่งการในการลงทุน (2) ต้องสามารถป้องกันมิให้พนักงานนําข้อมูลภายในที่ตนได้ล่วงรู้อันเนื่องมาจากการปฏิบัติหน้าที่ไปใช้ประโยชน์ในทางมิชอบ (3) ต้องกําหนดให้พนักงานแจ้งให้ผู้ประกอบธุรกิจทราบ ในกรณีที่พนักงานและบุคคลที่เกี่ยวข้องกับพนักงาน มีบัญชีซื้อขายผลิตภัณฑ์ในตลาดทุนกับผู้ประกอบธุรกิจอื่น(4) มีมาตรการที่ทําให้ผู้ประกอบธุรกิจเข้าถึงข้อมูลการซื้อขายผลิตภัณฑ์ในตลาดทุนของพนักงานและบุคคลที่เกี่ยวข้องกับพนักงานได้พนักงานตามวรรคหนึ่ง ให้หมายความถึงพนักงานและลูกจ้างของผู้ประกอบธุรกิจและให้หมายความรวมถึงกรรมการ ผู้จัดการ หรือผู้ดํารงตําแหน่งเทียบเท่าที่เรียกชื่ออย่างอื่นด้วย บุคคลที่เกี่ยวข้องกับพนักงานตามวรรคหนึ่ง ให้เป็นไปตามประกาศของสมาคมที่ได้รับความเห็นชอบจากสํานักงานผู้มีอํานาจลงนาม - ประกาศ ณ วันที่ 7 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์